Pravieniškės II

Pravieniškės II – buvęs kaimas Kaišiadorių rajono savivaldybės vakaruose, į šiaurę nuo geležinkelio Kaunas–Vilnius. 2016 m. spalio 26 d. sujungta su  Pravieniškių I kaimu. Yra paštas (LT-56048), kultūros centras, lopšelis‑darželis, biblioteka (nuo 1967 m.), vystoma baldų gamyba, medienos apdirbimas. Čia įsikūrusi viena didžiausių įkalinimo įstaigų Lietuvoje – Pravieniškių pataisos namai-atviroji kolonija. Miške stovi kompozicija 1941 m. Pravieniškių lageryje išžudytiems kaliniams atminti. Pataisos namuose – atvirojoje kolonijoje veikia Elektrėnų profesinio mokymo centro skyrius. Gyvenvietė apsupta miškų.

Istorija 

1940 m. veikė Pravieniškių darbo stovykla.

1941 m. birželio 26 d. Pravieniškių kalėjime NKVD įvykdė masines žudynes, kurių metu sušaudyti ne tik politiniai kaliniai, bet ir kitokie kaliniai, taip pat kalėjimo prižiūrėtojai ir jų šeimos. Iš viso nužudyta apie 260 žmonių, 214 pabėgo. Tų pačių metų rugsėjo 4 d. naciai netoli priverčiamųjų darbų stovyklos sušaudė 253 žydus, o 1944 metų vasarą – 270 žydų. Vėl užėjus sovietams 1944 m. lageris paverstas GULAGo filialu, taip įkurti Pravieniškių 2-ieji pataisos namai.

1968 m. kalėjimas išplėstas pastačius Pravieniškių 3-iuosius pataisos namus. [1973]] m. pastatyti Pravieniškių 1-ieji pataisos namai.

2011 m. įsteigta Pravieniškių pataisos namai-atviroji kolonija, apjungusi atskirus pataisos namus.

2016 m. spalio 26 d. gyvenvietė sujungta su  Pravieniškių I kaimu.

Gyventojai

Šaltiniai 

 
 

Pravieniškės
Panaikintos Kaišiadorių rajono savivaldybės gyvenvietės